**Šiaulių miesto savivaldybės administracija**

**Aiškinamasis raštas**

**prie Šiaulių miesto savivaldybės iždo 2024 m. III ketv. finansinių ataskaitų rinkinio**

1. BENDROJI DALIS

Šiaulių miesto savivaldybės iždo, kaip atskiro viešojo sektoriaus subjekto, apskaitą tvarko ir atskaitomybę rengia Strateginio planavimo ir finansų skyrius, laikydamasis skyriaus nuostatų ir kitų skyriaus veiklą reglamentuojančių dokumentų. Strateginio planavimo ir finansų skyrius yra Šiaulių miesto savivaldybės administracijos struktūrinis padalinys.

Šiaulių miesto savivaldybės administracija yra biudžetinė įstaiga, veiklos rūšis – Lietuvos Respublikos savivaldybių veikla, kodas 188771865, adresas – Vasario 16- osios g. 62, LT-76295 Šiauliai.

Šiaulių miesto savivaldybės iždas neturi kontroliuojamų ir asocijuotųjų subjektų.

Ataskaitinio laikotarpio trukmė – nuo 2024 m. sausio 1 d. iki 2024 m. rugsėjo 30 d.

1. APSKAITOS POLITIKA

Iždo buhalterinė apskaita tvarkoma ir finansinės ataskaitos sudaromos vadovaujantis Lietuvos Respublikos viešojo sektoriaus atskaitomybės įstatymo ir kitų teisės aktų, reglamentuojančių buhalterinę apskaitą, nustatyta tvarka.

Finansinių ataskaitų rinkinys sudarytas eurais.

Išsamiau apskaitos politika aprašyta finansinių ataskaitų rinkinio už 2023 m. aiškinamajame rašte.

1. PASTABOS
2. Per vienerius metus gautinos sumos – tai gautini mokesčiai, gautinos sumos už turto naudojimą, sukauptos gautinos sumos iš valstybės biudžeto. Didžiausią dalį sudaro gautinos mokesčių sumos – 836 340,48 Eur, sukauptos gautinos sumos iš mokesčių – 8 536 193,88 Eur – ir sukauptos gautinos finansavimo sumos iš valstybės biudžeto pagal finansavimo sumų pažymas – 8 870 044,90 Eur.
3. 2024 m. rugsėjo 30 d. Šiaulių miesto savivaldybė buvo paėmusi ir negrąžinusi trylika ilgalaikių paskolų – 22 023 280,73 Eur (iš jų 6 697 238,16 Eur sudaro ilgalaikių įsipareigojimų einamųjų metų dalį).
4. Didžiausią trumpalaikių įsipareigojimų dalį sudaro sukauptos mokėtinos sumos, iš jų: 8 870 044,90 Eur sukauptos iš valstybės biudžeto mokėtinos finansavimo sumos, 8 805 305,87 Eur sukauptos finansavimo sąnaudos iš savivaldybės biudžeto.
5. Finansinės ir investicinės veiklos rezultatą sudaro skirtumas tarp palūkanų, dividendų, baudų ir delspinigių (1 490 741,37 Eur) ir palūkanų sąnaudų už paskolas (717 810,03 Eur).
6. Nuo sausio 1 d. perdavus Apskaitos skyriui dalį funkcijų, perduoti vietinių rinkliavų ir kitų pajamų likučiai.

Meras Artūras Visockas

Strateginio planavimo ir finansų skyriaus vedėja Vaida Kalasevičienė